wickkiey/tamil-wikipedia-chunked huggingface dataset:
# கிரோடி லால் மீனா

## தனிப்பட்ட வாழ்க்கை

மீனா 1951ஆம் ஆண்டு ராஜஸ்தானில் கோஹ்ரா முல்லா தெஹ்-மஹ்வா மாவட்டம்-தௌசாவில் ஒரு விவசாய குடும்பத்தில் பிறந்தார். இவர் தனது பள்ளிப்படிப்பை அரசுப் பள்ளி ஒன்றில் பயின்றார். ராஜஸ்தானின் பிகானேரில் உள்ள எஸ். பி. மருத்துவக் கல்லூரியில் மருத்துவப் பட்டத்தினை முடித்தார்.
# கிரோடி லால் மீனா

## கைது

24 திசம்பர் 2017 அன்று, சமூக உறுப்பினர்களின் விருப்பத்திற்கு எதிராக சங்க்வாலியில் உள்ள ஒரு தனியார் கோவிலுக்குள் நுழைய முயன்றதற்காக மீனா ஆதரவாளர்கள் சிலருடன் கைது செய்யப்பட்டார்.
# கிரோடி லால் மீனா

## மாநிலங்களவையில் தனி நபர் பொது சிவில் சட்ட முன்மொழிவு

கிரோடி லால் மீனா 9 டிசம்பர் 2022 அன்று மாநிலங்களவையில், பொது சிவில் சட்டத்தை இயற்றுவதற்கான குழுவை அமைக்கக் கோரி, தனிநபர் சட்ட முன்மொழிவை தாக்கல் செய்தார். இந்த சட்ட முன்மொழிவுக்கு இந்திய தேசிய காங்கிரசு, சமாஜ்வாதி கட்சி, இந்தியப் பொதுவுடமைக் கட்சிகள், அகில இந்திய திரிணாமுல் காங்கிரசு கட்சிகள் எதிர்ப்பு தெரிவித்தனர். மாநிலங்களவைத் தலைவர் ஜகதீப் தன்கர் இந்த சட்டமுன்மொழிவு அறிமுகப்படுத்த வாக்கெடுப்பு நடத்தினார். சட்ட முமொழிவை அறிமுகப்படுத்துவதற்கான தீர்மானத்திற்கு ஆதரவாக 63 வாக்குகளும், எதிராக 23 வாக்குகளும் பெற்றது.
# கிரோடி லால் மீனா

## அரசியல் வாழ்க்கை

- 84 மாவட்டத் தலைவர், பாஜக, சவாய் மாதோபூர்
- 1985-86 மாநிலச் செயலாளர், ராஜஸ்தான், பாஜக
- 1985-89,1993–98, 1999 உறுப்பினர், ராஜஸ்தான் சட்டமன்றம் (நான்கு முறை)
- 1985-89 உறுப்பினர், பட்டியல் சாதிகள் மற்றும் பழங்குடியினர் நலக் குழு, ராஜஸ்தான் சட்டமன்றம்
- 1986-88 மாநிலத் தலைவர், பாரதிய ஜனதா இளைஞர் பிரிவு, ராஜஸ்தான்
- 1989 சவாய் மாதோபூரிலிருந்து இந்தியாவின் 9வது மக்களவைக்குத் தேர்ந்தெடுக்கப்பட்டார்
- 1989-91 உறுப்பினர், உணவு மற்றும் பொதுவிநியோக ஆலோசனைக் குழு
- 1990 இந்திய நாடாளுமன்றக் குழு உறுப்பினர்
- 1990-91 உறுப்பினர், லாப அலுவலகம் தொடர்பான மக்களவையின் கூட்டுக் குழு
- 1993-97 மாநிலத் தலைவர், எஸ்டி முன்னணி, பாஜக
- 1995-98 மாவட்ட பிரமுக், மாவட்ட குழு தௌசா, ராஜஸ்தான்
- 1998-99 மாநில துணைத் தலைவர், ராஜஸ்தான், பாஜக
- 1998-2000 தேசிய துணைத் தலைவர், பட்டியலின முன்னணி, பாஜக
- உறுப்பினர், தேசிய குழு, பாஜக (நான்கு முறை)
- மாநில செயற்குழு, பா.ஜ.க (நான்கு முறை)
- உறுப்பினர், வனவிலங்கு ஆலோசனைக் குழு, ராஜஸ்தான்
- 1998-2003 உறுப்பினர், மதிப்பீட்டுக் குழு
- 2003-2008 உணவு மற்றும் வழங்கலுக்கான அமைச்சர், அரசு. ராஜஸ்தான்
- 2007 - 2008 ராஜஸ்தான் மாநில சட்டமன்றத்தில் மதிப்பீட்டுக் குழு தலைவர்
- 2009 15வது மக்களவைக்கு (2வது முறையாக) மீண்டும் தேர்ந்தெடுக்கப்பட்டார் தௌசா மக்களவை
- 16 செப். 2009 உறுப்பினர், நீர்வள அமைச்சகத்தின் ஆலோசனைக் குழு
- 31 ஆகத்து 2009 உறுப்பினர், பணியாளர், பொதுக் குறைகள், சட்டம் மற்றும் நீதி
- 2013-2017 ராஜஸ்தான் சட்டமன்ற உறுப்பினர்
- 2018 முதல் மாநிலங்களவை உறுப்பினர்
# கிரோடி லால் மீனா

## வகித்த பதவிகள்

| 1985 | 1988 | உறுப்பினர், ராஜஸ்தானின் 8வது சட்டமன்ற உறுப்பினர் |
| --- | --- | --- |
| 1989 | 1991 | உறுப்பினர், ஒன்பதாவது மக்களவை |
| 1998 | 2003 | உறுப்பினர், ராஜஸ்தானின் 11வது சட்டமன்ற உறுப்பினர் |
| 2003 | 2008 | உறுப்பினர், ராஜஸ்தானின் 12வது சட்டமன்ற உறுப்பினர் |
| 2008 | 2009 | உறுப்பினர், ராஜஸ்தானின் 13வது சட்டமன்ற உறுப்பினர் |
| 2009 | 2014 | உறுப்பினர், 15வது மக்களவை |
| 2013 | 2017 | உறுப்பினர், ராஜஸ்தானின் 14வது சட்டமன்ற உறுப்பினர் |
| 2018 | பதவியில் | உறுப்பினர், மக்களவை |
# கிரோடி லால் மீனா

## வகித்த பதவிகள்

### மற்ற பதவிகள்

| 1985 | 1988 | உறுப்பினர், பட்டியல் சாதியினர் நலக் குழு |
| --- | --- | --- |
| 1989 | 1991 | உணவு மற்றும் பொது வழங்கல் தொடர்பான மக்களவையின் ஆலோசனைக் குழு உறுப்பினர் |
| 1990 | உறுப்பினர், இந்திய நாடாளுமன்றக் குழு |  |
| 1990 | 1991 | உறுப்பினர், லாப அலுவலகத்தின் கூட்டுக் குழு |
| 1998 | 2003 | உறுப்பினர், மதிப்பீட்டுக் குழு |
| 2003 | 2007 | அமைச்சர், உணவு மற்றும் சிவில் சப்ளை, ராஜஸ்தான் அரசு |
| 2007 | 2008 | தலைவர், மதிப்பீட்டிற்கான குழு |
| 2009 | 2013 | உறுப்பினர், சட்டம் மற்றும் நீதிக்கான குழு |
| 2013 | உறுப்பினர், மதிப்பீட்டுக் குழு |  |
| நீர்வளக் குழு உறுப்பினர் |  |  |
| நகர்ப்புற வளர்ச்சிக் குழு உறுப்பினர் |  |  |
| 2018 | 2019 | நீர்வளக் குழு உறுப்பினர் |
| 2019 | 2021 | உறுப்பினர், பட்டியலினத்தவர், பழங்குடியினர் மற்றும் மாற்றுத்திறனாளிகளின் கல்விக்கான தேசிய கண்காணிப்புக் குழு |
| 2019 | முதல் | உறுப்பினர், சுற்றுச்சூழல் அமைச்சகத்திற்கான ஆலோசனைக் குழு, வனம் மற்றும் பேரழிவு மேலாண்மை |
# சுக்விந்தர் சிங் சுகு அமைச்சரவை

**சுக்விந்தர் சிங் சுகு அமைச்சரவை** (*Sukvinder Singh Sukhu Ministry*) 2022 ஆம் ஆண்டு திசம்பர் மாதம் 11 ஆம் தேதியன்று இந்தியாவின் இமாச்சலப் பிரதேச மாநிலத்தின் முதலமைச்சராகப் பதவியேற்கிறார்.. இமாச்சலப் பிரதேச சட்டப்பேரவைத் தேர்தலுக்கான பிரச்சாரக் குழு தலைவராக இவர் பணியாற்றினார். காங்கிரசு தலைவர் ராகுல் காந்திக்கு மிக நெருக்கமானவராக உள்ளார். நடந்து முடிந்த தேர்தலில் நதோன் தொகுதியில் போட்டியிட்டார். இவரது அமைச்சரவையில் உள்ள அமைச்சர்களின் பட்டியல் இங்கு கொடுக்கப்பட்டுள்ளது.
# சுக்விந்தர் சிங் சுகு அமைச்சரவை

## பட்டியல்

1. முதலமைச்சர்- சுக்விந்தர் சிங் சுகு
1. துணை முதலமைச்சர்- முகேசு அக்னிகோத்ரி
# விக்கிப்பீடியா:முதற்பக்கக் கட்டுரைகள்/திசம்பர் 11, 2022

**சகதாயி கானரசு** என்பது ஒரு மங்கோலியக் கானரசாகும். இது பிற்காலத்தில் துருக்கியமயமாக்கப்பட்டது. செங்கிஸ் கானின் இரண்டாவது மகனான சகதாயி கான், அவரது வழித்தோன்றல்கள் மற்றும் பின் வந்தவர்கள் ஆகியோரால் ஆளப்பட்ட நிலப்பகுதிகளை உள்ளடக்கியிருந்தது. ஆரம்பத்தில் இது யுவான் அரசமரபின் பெயரளவிலேயே இருந்த தலைமை நிலையை ஏற்றுக்கொண்டது. எனினும் குப்லாய் கானின் ஆட்சியின் போது சகதாயி கானான கியாசுத்தீன் பரக் பேரரசரின் ஆணைகளை ஏற்பதை நிறுத்திவிட்டார். **மேலும்...**
---  
**இரண்டாம் அஜிசிலேயஸ்** என்பவர் எசுபார்த்தாவின் அரசராக கி.மு. 399 முதல் 358 வரை இருந்தவர். பொதுவாக எசுபார்த்தாவின் வரலாற்றில் மிக முக்கியமான மன்னராக இவர் கருதப்படுகிறார். பெலோபொன்னேசியப் போரைத் தொடர்ந்து (கிமு 431-404) ஏற்பட்ட எசுபார்த்தன் மேலாதிக்கத்தின் போது அஜெசிலேயஸ் முக்கிய பாத்திரம் வகித்தார். போரில் துணிச்சலான செயல்களில் ஈடுப்பட்ட போதிலும், எசுபார்த்தாவின் உயர்ந்த நிலையைப் பாதுகாப்பதற்கான இராசதந்திர திறன்களை அஜிசிலேயஸ் கொண்டிருக்கவில்லை. **மேலும்...**
# மாவளி திருவிழா

**மாவளி திருவிழா**என்பது கார்த்திகைதீப நன்னாளில் சொக்கப்பனை ஏற்றல் மற்றும் மாவளி சுற்றல் ஆகிய நிகழ்வுகளை கொண்ட ஒரு தமிழர் கொண்டாட்டமாகும். இது குழந்தைகள் மகிழ்ச்சியாக கொண்டாடும் ஒரு பாரம்பரிய விழாவாகும்.பனம்பூ அளகினை எரித்தல் என்ற பாரம்பரிய முறையில் இதற்கான மூலப்பொருள்களை உருவாக்கி மாவளி தயாரிக்கின்றனர்.
# மாவளி திருவிழா

### சொக்கப்பனை ஏற்றல்

சொக்கப்பனை ஏற்றல் அல்லது சொக்கப்பனை கொளுத்துதல் என்பது பனைமரத்தினை நெடுக நிறுத்தி வைத்து அதனை எரியூட்டி வழிபடும் நிகழ்வாகும்.பனை ஓலைகளை சோளக்காட்டுபொம்மை போன்று குவித்தும் எரியூட்டி வழிபடுவர். பெரும்பாலும் சைவ வழிபாட்டு தளங்களிலும், கிராமப்புறங்களில் குலதெய்வ கோவில்களிலும் இந்நிகழ்வு நடைபெறும்.
# மாவளி திருவிழா

## வரலாறு

மாவளி சுற்றல் என்பது தமிழக பழங்குடிகளின் தொன்மையான வழக்கமாகும். இது ஏறக்குறைய 4500 ஆண்டுகள் பழமையான கொண்டாட்டமாகும். வரலாறு அடிப்படையில் நோக்கும்போது இது உழவு சமூதாயத்தின் ஆரம்பநிலையில் தொடர்ந்த கற்கால மக்களின் சடங்காகும். உதாரணமாக தமிழ்நாட்டில் கற்கால பாறை ஓவியங்களில் இது தொடர்பான ஓவியங்கள் காணப்படுகின்றன.மாவளி என்ற தமிழ் சொல்லிற்கு வலிமையான சுழல்காற்று என்றும் ஒளிரும் வானம் என்றும் பொருள் தருகிறது.வளி என்ற சொல் காற்று, வானம் என்ற பொருளை தருகிறது.மாவளி, சூறாவளி போன்ற சொற்கள் அந்த காற்றின் தன்மையை குறிப்பிடுகிறது.எனவே மாவளி என்பது அழகிய வானவேடிக்கை என்று பொருள் கொள்ளலாம்.  
பனைமரமானது தமிழர்களின் பண்பாட்டோடு கலந்த ஒன்றாகும். வேளாண் சமூகமாக உருவாகும் முன்னர் தமிழர்கள் பனை காடுகளில் வாழ்ந்தனர்.ஆண் பனை மரத்தின் பூக்காம்புகள் அளகு எனப்படுகிறது. இதனை எரித்து பொடி செய்து உப்பு கலந்து மாவளி பொடி தயாரிக்கின்றனர்.இது பொறியும் தன்மை கொண்டது.
# மாவளி திருவிழா

## வரலாறு

### கார்த்தீ

மாவளி பொறிவானம் ஊர்புரங்களில் "கார்த்தீ" என்றும் அழைக்கப்படுகிறது. தமிழகத்தில் கார்காலத்தில் தமிழக பழங்குடி மக்களால் கொண்டாடப்பட்ட நெருப்பு கொண்டாட்டம் இதுவாகும்.கார்த்திகை பனிக்காலத்தில் வெளிச்சத்திற்கும், வெப்பத்திற்குமான விளக்கிடும் முறையும், மாவளி பொறிவானமும், சொக்கப்பனை ஏற்றலும் தமிழக பழங்குடிகளின் தொன்மையான வழக்கமாகும். கார், கார்த்திகை என்ற பனிக்கால நெருப்பை குறிக்கும் சொல் கார்த்தீ ஆகும்.
# மாவளி திருவிழா

## தீவளி தூவல்

சொக்கப்பனையின் சாம்பல் குழந்தைகள் மற்றும் பேறுகால பெண்கள் திருநீறாக நெற்றியில் பூசுவது குழந்தைகளின் ஆரோக்கியத்திற்கும் பாதுகாப்பிற்கும் நல்லதாகும். வீடுகளில் விளக்கேற்றிவிட்டு இரவு நேரத்தில் விளக்கு ஒளியில் இச்சாம்பலை விளைநிலங்களில் பயிர்களின் மீதும் தூவப்படுகிறது. இதனை **தீவளிதூவல்** என்று அழைக்கின்றனர்.
# துணை மற்றும் சுகாதார தொழில்முறைகளுக்கான தேசிய ஆணையம்

**துணை மற்றும் சுகாதாரத் தொழில்முறைகளுக்கான தேசிய ஆணையம்** (*National Commission for Allied and Healthcare Professions (NCAHP)*) என்பது இந்திய துணை சுகாதார தொழில் நெறிஞர்களுக்காக அமைக்கப்பட்டிருக்கும் ஓர் ஒழுங்குமுறை நிறுவனமாகும். இது 2021 ஆம் ஆண்டு வரை தேசிய மருத்துவ ஆணையம், இந்தியப் பல் மருத்துவ மன்றம், இந்திய செவிலிய மன்றம், இந்திய மருந்தியல் குழுமம் போன்றவற்றின் கீழ் வராத அனைத்து துணை சுகாதார தொழில்களையும் உள்ளடக்கியது. கல்வி மற்றும் அனைத்துப் பிரிவுகளின் தொழில் நெறிஞர்களையும் ஒழுங்குபடுத்தும் அதிகாரத்துடன் 10 பிரிவுகளாகப் பிரிக்கப்பட்டுள்ளது.  
இந்திய அரசு 2021 மார்ச் மாதத்தில் துணை மற்றும் சுகாதார தொழில்முறைகளுக்கான தேசிய ஆணைய சட்டம் ஒன்றை கொண்டு வந்து மக்களவை மற்றும் மாநிலங்கள் அவையில் தீர்மானம் நிறைவேற்றியது. பின்னர் இந்திய அரசியலமைப்பு சட்டத்தின் படி குடியரசுத் தலைவரின் ஒப்புதல் மூலம் இந்தத் துணை மற்றும் சுகாதார தொழில்முறைகளுக்கான தேசிய ஆணைய சட்டம் நிறைவேற்றப்பட்டு நடைமுறைக்கு வந்தது.
# துணை மற்றும் சுகாதார தொழில்முறைகளுக்கான தேசிய ஆணையம்

## அங்கீகரிக்கப்பட்ட துறைகள்

1. மருத்துவ ஆய்வகம் மற்றும் வாழ்வியல்
1. காயம், தீ காய பராமரிப்பு மற்றும் அறுவை சிகிச்சை/ மயக்க மருந்து தொடர்பான தொழில்நுட்ப மருத்துவ துறை
1. பிசியோதெரபி மருத்துவ துறை
1. ஊட்டச்சத்து அறிவியல் மருத்துவ துறை
1. கண் ஒளியியல் மருத்துவ துறை
1. தொழில் முறை மருத்துவ துறை
1. சமூக மற்றும் குணநல அறிவியல் மருத்துவ துறை
1. மருத்துவ கதிரியக்க மற்றும் ஆய்வுப்பட தொழில்நுட்ப துறை
1. மருத்துவ தொழில்நுட்ப மற்றும் துணை மருத்துவ துறை
1. சுகாதார வழங்கியல் அலுவல் மற்றும் சுகாதார வழங்கியல் தொழில்முறை துறை
இந்த சட்டத்தின் படி, மேற்கண்ட சுகாதார துறைகள் இந்த குறிப்பிட்ட தேசிய ஆணையத்தில் அடங்கும்.
# பசுவனாபுரம்

**பசுவனாபுரம்** (**Basuvanapuram**) என்பது இந்தியாவின் தமிழ்நாட்டின், ஈரோடு மாவட்டம், சத்தியமங்கலம் வட்டத்தில் குத்தியாலத்தூர் ஊராட்சியில் இருக்கும் ஒரு சிற்றூர் ஆகும்.  
பசுவனாபுரம் கிராமம், பங்களாமேடு, எக்கத்தூர் ஆகிய கிராமங்களை உள்ளடக்கியது. இது சத்தியமங்கலம் சட்டமன்றத் தொகுதிக்கும், நீலகிரி மக்களவைத் தொகுதிக்கும் உட்பட்டது.
# பசுவனாபுரம்

## மக்கள் வகைபாடு

2011-ஆம் ஆண்டு மக்கள் தொகை கணக்கெடுப்பின்படி 67 வீடுகள் கொண்ட இந்த ஊரின் மக்கள்தொகை 647 ஆகும்
# பசுவனாபுரம்

## அமைவிடம்

இந்த ஊரானது மாவட்ட தலைநகரான ஈரோட்டிலிருந்து 71 கிலோமீட்டர் தொலைவிலும், சத்தியமங்கலத்தில் இருந்து 36 கிலோமீட்டர் தொலைவிலும், மாநிலத் தலைநகரான சென்னையில் இருந்து 418 கிலோமீட்டர் தொலைவிலும் உள்ளது. கடம்பூர் சிற்றூரிலிருந்து 9.2 கி.மீ. தொலைவிலும் பசுவனாபுரம் உள்ளது. காடகநல்லி, கரளயம், கோட்டமாளம், சுஜில்கரை, கேர்மாளம் கிராமங்களை இணைக்கும் பேருந்து வழித்தடம் ஆக பசுவனாபுரம் உள்ளது.
# ஜம்புசர் சட்டமன்றத் தொகுதி

**ஜம்புசர் சட்டமன்றத் தொகுதி** (*Jambusar Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது பரூச் மாவட்டத்தில் உள்ளது. பரூச் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 150 ஆகும்.
# ஜம்புசர் சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | சிமண்பாய் ஜீபாய் | பிரஜா சோசலிச கட்சி |  |
| 1967 | வி. சி. ஷா | இந்திய தேசிய காங்கிரஸ் |  |
| 1972 | மகன்பாய் புக்கான்பாய் சோலங்கி | இந்திய தேசிய காங்கிரஸ் |  |
| 1975 | மகன்பாய் புக்கான்பாய் சோலங்கி | இந்திய தேசிய காங்கிரஸ் |  |
| 1980 | மகன்பாய் புக்கான்பாய் சோலங்கி | இந்திரா காங்கிரஸ் |  |
| 1985 | மகன்பாய் புக்கான்பாய் சோலங்கி | இந்திய தேசிய காங்கிரஸ் |  |
| 1990 | பஞ்சாபாய் பதர்பாய் மோரி | பாரதிய ஜனதா கட்சி |  |
| 1995 | சத்ரசிங் பஞ்சாபாய் மோரி | பாரதிய ஜனதா கட்சி |  |
| 1998 | சத்ரசிங் பஞ்சாபாய் மோரி | பாரதிய ஜனதா கட்சி |  |
| 2002 | சத்ரசிங் பஞ்சாபாய் மோரி | பாரதிய ஜனதா கட்சி |  |
| 2007 | கிரண்குமார் லக்ஷ்மண்பாய் மக்வானா | இந்திய தேசிய காங்கிரஸ் |  |
| 2012 | சத்ரசிங் பஞ்சாபாய் மோரி | பாரதிய ஜனதா கட்சி |  |
| 2017 | சஞ்சய்பாய் ஜெசாங்பாய் சோலங்கி | இந்திய தேசிய காங்கிரஸ் |  |
| 2022 | தேவ்கிஷோர்தாஸ்ஜி பக்திஸ்வரூப்தாஸ்ஜி சுவாமி | பாரதிய ஜனதா கட்சி | } |
# பெருங் கூடு மான்

**பெருங் கூடு மான்** ( *Greater kudu* ) என்பது கிழக்கு மற்றும் தெற்கு ஆப்பிரிக்கா முழுவதும் காணப்படும் ஒரு மரக்காடு மறிமான் ஆகும். இத்தகைய பரவலான நிலப்பரப்பில் வாழுகின்ற போதிலும், வாழிடங்கள் குறைந்து வருதல், காடழிப்பு, வேட்டையாடுதல் போன்ற காரணங்களால் பெரும்பாலான பகுதிகளில் இவற்றின் எண்ணிக்கை குறைவாகவே உள்ளது . பெரிய கூடு என்பது பொதுவாக கூடு என அழைக்கப்படும் இரண்டு இனங்களில் ஒன்றாகும், மற்றொன்று சிறிய கூடு, *டி. இம்பர்பிஸ்* .
# பெருங் கூடு மான்

## சொற்பிறப்பியல்

கூடு ( / kuːd uː / ), அல்லது koodoo என்பது இந்த விலங்கின் பெயராகும். இதன் விலங்கியல் பெயரான *Tragelaphus strepsiceros* என்பதில் உள்ள *Trag-* (கிரேக்கம்) என்பது ஆட்டையும், *elaphos* (கிரேக்கம்) என்பது மானையும் குறிக்கிறது. *Strepho* (கிரேக்கம்) என்றால் "முறுக்கு" என்றும், *strepsis* என்றால் "முறுக்கல்" என்றும் பொருளாகும். *Keras* (கிரேக்கம்) என்பது விலங்கின் கொம்பைக் குறிக்கிறது.
# பெருங் கூடு மான்

## உடலமைப்பு

பெருங் கூடு மான்கள் நீண்ட கால்கள் கொண்டும், குறுகிய உடலைக் கொண்டதாக உள்ளது. இவற்றின் உடல் நிறம் வெளுத்த சாம்பல் நிறத்தில் இருக்கும். இவற்றின் உடலின் பக்கங்களில் 4 முதல் 12 வெள்ளை நிறப்பட்டைகள் முதுகிலிருந்து அடி வயிறு வரை செங்குத்தாக காணப்படுகின்றன. இந்தப் பட்டைகள் இவை வாழும் இடத்திற்கு ஏற்ப மாறுபடும். இவற்றின் தலையானது உடலின் மற்ற பகுதிகளை விட இருண்ட நிறத்தில் இருக்கும். மேலும் கண்களுக்கு இடையில் ஒரு சிறிய வெள்ளை வெள்ளை நிறப் பட்டை இருக்கிறது. ஆண் பெருங் கூடு மான்கள் மாடுகளை விட மிகப் பெரியதாக இருக்கும். மேலும் அதிக குரல் எழுப்பக்கூடியனவாக இருக்கும். ஆண் பெருங்கூடு மானிற்கு திருகு கொம்புகள் உண்டு. சுமார் இரண்டரை முறுக்குகள் கொண்டவையாக இருக்கும். இக் கொம்புகள் நேராக்கப்படுமானால், சராசரியாக 120 செமீ (47 அங்குலம்) நீளத்தை எட்டும். அதிகபட்சமாக 187.64 செமீ (73.87 அங்குலம்) பதிவாகி உள்ளது. சில சமயம் பெண் மானிற்கு கொம்புகள் வளர்கின்றன. ஆனால் இக் கொம்புகள் நீளமற்றவை. இந்த மான்கள் ஓடும் பொழுது தன் கழுத்தைச் சாய்த்துக் கொம்புகளை முதுகில் படும்படி வைத்துக் கொள்ளும். ஆண் மான்களுக்கு 6 &#x2013; 12 மாதங்கள் வரை கொம்புகள் வளர ஆரம்பிக்காது. கொம்புகள் சுமார் இரண்டு வயதில் முதல் திருகை அடைகின்றன. மேலும் அவை 6 வயது வரை முழு இரண்டரை சுழற்சியை அடைகின்றன. அரிதாக 3 முழு திருகைக் கொண்டிருக்கலாம்.  
மான் வகைகளில் இது மிகவும் கம்பீரமானது ஒன்றாகும். ஆண் மானின் எடை 190–270 கிலோ (420–600 பவுண்டுகள்), அதிகபட்சம் 315 கிலோ (694 பவுண்டுகள்) வரை எட்டும். இதன் உயரமானது நிற்கும்போது தோள்வரை 160 செமீ (63 அங்குலம்) வரை இருக்கும். பெருங் கூடுவின் காதுகள் பெரியதாகவும் வட்டமாகவும் இருக்கும். பெண் மான்களின் எடை 120–210 கிலோ (260–460 எல்பி) இருக்கும். நிற்கும்போது தோள் வரையான உயரம் 100 செமீ (39 அங்குலம்) இருக்கும். பெண் மான்களுக்கு பொதுவாக கொம்புகள் இருப்பதில்லை. தலை உள்ளிட்ட உடலின் நீளம் 185–245 செமீ (6.07–8.04 அடி) ஆகும். அதனுடன் வாலின் நீளமான 30–55 செமீ (12–22 அங்குலம்) அய் சேர்க்கலாம்.  
- *டி.எஸ். ஸ்ட்ரெப்சிசெரோஸ்* - தெற்கு கென்யாவிலிருந்து நமீபியா, போட்ஸ்வானா மற்றும் தென்னாப்பிரிக்கா வரையிலான எல்லையில் தெற்குப் பகுதிகள்
- *டி.எஸ். சோரா* - வடகிழக்கு ஆப்பிரிக்கா வட கென்யாவிலிருந்து எத்தியோப்பியா வழியாக கிழக்கு சூடான், சோமாலியா மற்றும் எரித்திரியா வரை
- *டி.எஸ். கோட்டோனி* - சாட் மற்றும் மேற்கு சூடான்
# பெருங் கூடு மான்

## வேட்டையாடுதல்

பெருங் கூடுவை இயற்கையாக வேட்டையாடுபவையாக பொதுவாக சிங்கங்கள், புள்ளிக் கழுதைப்புலிகள், ஆப்பிரிக்க காட்டு நாய்கள் போன்றவை உள்ளன. சிவிங்கிப்புலிகள் மற்றும் சிறுத்தைகள் அதிகமான கூடு மான்களை வேட்டையாடுகின்றன என்றாலும், அவை பொதுவாக முழுமையாக வளர்ந்த ஆண் மான்களை விட பெண் மான்கள் மற்றும் குட்டிகளை குறிவைக்கின்றன. நைல் முதலைகள் அதிக கூடு மான்களை இரையாக்கிய பல நிகழ்வுகள் உள்ளன. மந்தை வேட்டையாடிகளால் அச்சுறுத்தலுக்கு ஆளாக்கப்பட்டால் ஒரு வயது வந்த மான் (பொதுவாக பெண் மான்) மந்தையின் மற்ற பகுதிகளை எச்சரிக்க ஒரு எச்சரிக்கை ஒலியை எழுப்பும். பாறைகள் நிறைந்த குன்றுகள் மற்றும் மலைகளில் மிகவும் வேகமானதாக இருந்தாலும், பெருங் கூடு, திறந்த நிலப்பரப்பில் இதை வேட்டையிடும் முக்கிய வேட்டையாடிகளிடமிருந்து தப்பிக்க போதுமான வேகம் இல்லாததால் இது புதர்கள் மற்றும் சிறிய மரங்கள் மீது குதித்து பின்தொடர்பவர்களை திணறச் செய்கிறது. அரிதான சூழ்நிலைகளில், இரண்டு ஆண் மான்களின் கொம்புகளும் மாட்டிக் கொண்டு அவை தங்களை விடுவித்துக் கொள்ள முடியாமல் போகலாம். இதனால் இரண்டு விலங்குகளும் உணவு நீர் அருந்த முடியாமல் இறந்துவிடும்.
# பெருங் கூடு மான்

## இனப்பெருக்கம்

பெருங் கூடு மான்கள் ஒன்று முதல் மூன்று வயதில் பாலியல் முதிர்ச்சியை அடைகின்றன. பெண் மான் ஏழு மாதங்கள் கருவை சுமந்து ஒரு குட்டியை ஈணும். குட்டி சுமார் ஆறு மாதங்கள் பால் குடிக்கும். இனச்சேர்க்கை பருவம் மழைக்காலத்தின் முடிவில் ஏற்படுகிறது, இது பிராந்தியம் மற்றும் காலநிலைக்கு ஏற்ப சிறிது மாறுபாடு இருக்கலாம். இனச்சேர்க்கைக்கு முன், ஆண் பெண்ணின் முன் நின்று, அடிக்கடி கழுத்தை தடவி அதைக் கவரும். பெண் தன்னுடன் பழகுவதற்கு அனுமதிக்கும் வரை, ஆண், பெண்ணை பின்தொடர்கிறது. பெண் மானின் கர்ப காலம் சுமார் 240 நாட்கள் (அல்லது எட்டு மாதங்கள்) ஆகும்.  
பெரு கூடு மான்கள் ஒரு குட்டியை ஈணும். அரிதாக இரண்டு குட்டிகளை ஈணுவதும் உண்டு. புதிதாகப் பிறந்த குட்டி சுமார் 4 முதல் 5 வாரங்கள் வரை தாவரங்களில் மறைந்திருக்கும் (வேட்டையாடிகளிடமிருந்து தப்பிக்க). 4 அல்லது 5 வாரங்களுக்குப் பிறகு, குட்டிகள் அதன் தாயுடன் அவ்வப்போது செல்லும்; பின்னர் 3 முதல் 4 மாதங்கள் வரை, அது எல்லா நேரங்களிலும் தாயுடன் சுற்றும். குட்டிகள் ஆறு மாதங்களுக்குப் பிறகு, அதன் தாயிடம் இருந்து முற்றிலும் விடுபட்டு இருக்கும். பெரும்பாலான பிறப்புகள் ஈரமிக்க பருவத்தில் (ஜனவரி முதல் மார்ச் வரை) நிகழ்கின்றன. முதிர்ச்சியின் அடிப்படையில், பெண் பெருங் கூடுகள் 15-21 மாதங்களில் பாலியல் முதிர்ச்சியை அடைகின்றன. ஆண்கள் மான்கள் 21-24 மாதங்களில் முதிர்ச்சி அடைகிறன.
# சு. ஆ. வெங்கட சுப்புராய நாயகர்

**சு. ஆ. வெங்கட சுப்புராய நாயகர்** (*S.A.Vengada Subburaya Nayagar*) ஓர் இந்திய எழுத்தாளரும், மொழிபெயர்ப்பாளரும் ஆவார். 1963 ஆம் ஆண்டில் இவர் பிறந்தார். புதுச்சேரியில் வசித்து வரும் இவர் பிரெஞ்ச், தமிழ், ஆங்கில மொழிகளுக்கிடையே மொழிப்பாலம் அமைத்து பல சிறந்த புத்தகங்களை மொழிபெயர்த்துள்ளார். ஆன்டன் செகாவ், ஆல்ஃபர் காம்யூ, ஹினர் சலீம், தாஹர் பென் ஜீலோவ்ன், லூயி பஸ்தேர் போன்ற பல பிரெஞ்சு எழுத்தாளர்களின் படைப்புகள் பிரெஞ்சு மொழியிலிருந்து இவரது நேரடி மொழியாக்கத்தில் தமிழில் வெளிவந்துள்ளன. சங்க இலக்கிய நூல்களான குறுந்தொகை, ஐங்குறுநூறு போன்றவற்றை முழுமையாகத் தமிழிலிருந்து பிரெஞ்சுக்கு மொழியாக்கம் செய்திருப்பது குறிப்பிடத்தக்கது. தாஹர் பென் ஜீலோவ்ன் பிரெஞ்சு மொழியில் எழுதி, இவரால் தமிழாக்கம் செய்யப்பட்ட ‘உல்லாசத் திருமணம்’ என்னும் நூல் இந்திய மொழிகளில் வெளியான சிறந்த மொழியாக்க நூலாக தெரிவு செய்யப்பட்டு, பிரெஞ்சு அரசின் ‘ரோமன் ரோலன் 2021’ விருது பெற்றது.
# சு. ஆ. வெங்கட சுப்புராய நாயகர்

## பிறப்பும், கல்வியும்

சு. ஆ .வெங்கட சுப்புராய நாயகர், ஏப்ரல் 3, 1963-ல் புதுச்சேரியில் பிறந்தார். பெற்றோர் மு. சு. ஆறுமுக நாயகர் – ராஜரத்தினம் அம்மாள். புதுச்சேரி தாகூர் கலைக்கல்லூரியில் பிரெஞ்சு முதுகலைப் பட்டமும், புதுவைப் பல்கலைக்கழகத்தில் பிரெஞ்சு ஆய்வறிஞர் பட்டமும், முனைவர் பட்டமும் பெற்றார்.  
1994 இல் பிரான்சின் பெசன்சோன், கிரேனோபில் ஆகிய ஊர்களில் உள்ள கல்வி நடுவங்களில் பிரெஞ்சு அரசின் உதவியுடன் மூன்று மாத பயிற்சி பெற்றார். 2008 இல் மீண்டும் பிரெஞ்சு அரசின் உதவியுடன் இரு மாதங்கள் பாரீசில் தங்கி தேசிய நூலகத்தில் ஆய்வுகளை மேற்கொண்டார். பிரான்சு நாட்டின் நிதிநல்கையுடன் 201 ஆம் ஆண்டு பிரான்சின் ஆர்ல் என்னும் ஊரில் அமைந்துள்ள அனைத்துலக இலக்கிய மொழிபெயர்ப்பாளர் நடுவத்தில் மூன்று மாதங்கள் தங்கி உய்பெர் அதாத் என்னும் பிரெஞ்சு எழுத்தாளரின் *விரும்பத்தக்க உடல்* என்னும் புதினத்தைத் தமிழில் மொழிபெயர்த்தார்.
# சு. ஆ. வெங்கட சுப்புராய நாயகர்

## தொழில்

கடந்த 33 ஆண்டுகளாக புதுச்சேரி கல்லூரிகளில் பிரெஞ்சு பேராசிரியராகவும், இலக்கிய மொழிபெயர்ப்பாளராகவும் பணியாற்றி வருகிறார். தற்போது புதுச்சேரி காஞ்சி மாமுனிவர் அரசு பட்டமேற்படிப்பு ஆய்வு நிறுவனம், பிரெஞ்சு துறைத் தலைவராகப் பணிபுரிகிறார். இதுவரையில் சொந்தப் படைப்புகள், மொழிபெயர்ப்புகள் என பதினான்குக்கும் மேற்பட்ட புத்தகங்களை வெளியிட்டுள்ளார். பிரெஞ்சு மக்கள் தமிழ் கற்க உதவும் மொழிக் கையேடு, குறுந்தகடு, புதுச்சேரி பொது அறிவு வினா விடை ஆகியவற்றையும் படைத்துள்ளார். தமிழ் சங்க இலக்கியச் செல்வங்களான குறுந்தொகை, ஐங்குறுநூறு ஆகியவற்றை முழுமையாகப் பிரெஞ்சு மொழியாக்கம் செய்திருப்பது குறிப்பிடத்தக்கதாகும்.  
பிரெஞ்சு - தமிழ் இலக்கியப் பரிவர்த்தனை எனும் தலைப்பில் சாகித்திய அகாதமியின் ஆய்வுத்திட்டப் பணியினை முடித்துள்ளார். மேலும், தமிழ், ஆங்கிலம், பிரஞ்சு மொழிகளில் 130-க்கும் மேற்பட்ட ஆய்வுக்கட்டுரைகளைப் பல தேசிய, சர்வதேச ஆய்வரங்குகளில் வழங்கியுள்ளார். 1994, 2008, 2018, 2022 ஆகிய ஆண்டுகளில் பிரான்ஸ் சென்று, பிரஞ்சுஅரசின் உதவியுடன் பிரான்ஸில் சில மாதங்கள் பயிற்சியும், நூலகங்களில் ஆய்வும், மொழியாக்கத்திட்டப்பணியும் மேற்கொண்டார். பல இலக்கிய அமைப்புகளின் விருதுகளைப் பெற்றுள்ள இவரது மொழியாக்கப் பணியினைப் பாராட்டி மும்பை ஸ்பேரோ (Sparrow) அமைப்பு கடந்த டிசம்பர் மாதம், இலக்கிய விருது 2020-ல் வழங்கிப் பாராட்டியது.  
இந்திய மொழிகளில் வெளியான சிறந்த மொழியாக்க நூலாக இவரது ‘உல்லாசத் திருமணம்’ என்னும் நூல் தெரிவு செய்யப்பட்டு, ரோமன் ரோலன் 2021 மொழியாக்கப் பரிசினைப் பிரெஞ்சு அரசு கொல்கத்தா இலக்கியத் திருவிழாவில் 2021-ஆம் ஆண்டு ஜனவரியில் வழங்கிச் சிறப்பு செய்தது. மேலும், 2022 ஏப்ரல் மாதத்தில் பாரீஸில் நடந்த புத்தகத் திருவிழாவில் கலந்துகொள்ள ஏற்பாடு செய்தது. ‘உல்லாசத் திருமணம்’ என்னும் இந்த மொழியாக்க நூல் கேரளப் பல்கலைக்கழக முதுகலைத் தமிழ்ப் பாடத்திட்டத்தில் (புலம்பெயர் இலக்கியம்) இடம் பெற்றுள்ளது. நல்லி திசை எட்டும் விருது 2022, செப்டம்பரில் இவருக்கு வழங்கப்பட்டது. பிரெஞ்சிலிருந்து நேரடியாக மொழியாக்கம் செய்து வரும் இவரது மொழியாக்கத்தில் உள்ள எளிமை எழுத்தாளர்கள் கி.ராஜநாராயணன், பிரபஞ்சன் போன்ற பல இலக்கிய ஆளுமைகளின் பாராட்டைப் பெற்ற பெருமைக்குரியதாகும்.
# தௌசா

**தௌசா**, இந்தியாவின் இராஜஸ்தான் மாநிலத்தில் கிழக்கில் அமைந்த தௌசா மாவட்டம் மற்றும் தௌசா வருவாய் வட்டத்தின் நிர்வாகத் தலைமையிடம் மற்றும் நகராட்சியும் ஆகும். இது மாநிலத் தலைநகரான ஜெய்ப்பூர் நகரத்திற்கு கிழக்கே 59 கிலோ மீட்டர் தொலைவிலும், புது தில்லிக்கு தென்மேற்கே 271.2 கிலோ மீட்டர் தொலைவிலும் உள்ளது. இந்நகரத்திற்கு அருகே சாந்த் பௌரி எனும் புகழ்பெற்ற படிக்கிணறு உள்ளது.
# தௌசா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 35 வார்டுகளும், 15,465 வீடுகளும் கொண்ட தௌசா நகரத்தின் மக்கள் தொகை 85,960 ஆகும். அதில் ஆண்கள் 45,369 மற்றும் பெண்கள் 40,591 ஆக உள்ளனர். பாலின விகிதம் 1000 ஆண்களுக்கு 895 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி எழுத்தறிவு 82% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 15,589 மற்றும் 8,048 ஆகவுள்ளனர்.  
இதன் மக்கள் தொகையில் இந்துக்கள் 84.69, இசுலாமியர் 14.11%, பௌத்தர்கள் , சமணர்கள் 0.66%, சீக்கியர்கள் 0.15%, கிறித்தவர்கள் 0.16% மற்றும் பிறர் 0.23% ஆகவுள்ளனர்.
# தௌசா

## இதனையும் காண்க

- சாந்த் பௌரி
# திரிவேதி

**திரிவேதி** (*Trivedi*) என்பது இந்தியாவின் வடக்கு மற்றும் மேற்கிந்தியப் பகுதியின் குடும்பப் பெயர்களுள் ஒன்றாகும். நான்கு வேதங்களில் மூன்றில் (இவர் பிறந்த வேதக் கிளை உட்பட) தேர்ச்சி பெற்றவர் என்பதை இது பிரதிபலிக்கிறது. சமசுகிருதத்தில் திரிவேதி என்றால் 'மூன்று வேதங்களை அறிந்தவர்', திரி = 'மூன்று' + வேதம் (புனித) ’அறிவு', வேதி = 'பார்க்க' என்று பொருள். இதே போன்ற குடும்பப் பெயர்கள் சதுர்வேதி (நான்கு வேதங்களை அறிந்தவர்) மற்றும் திவிவேதி (இரண்டு வேதங்களை அறிந்தவர்) என வழங்கப்படுகின்றன. வட இந்தியாவின் சில பகுதிகளில் இவை திரிபாதி மற்றும் திவாரி என்றும் அழைக்கப்படுகின்றன.
# திரிவேதி

## பெயரின் தோற்றம்

திரிவேதி என்றால் 'மூன்று வேதங்களை அறிந்தவர்' என்பது பொதுவான அனுமானம் என்றாலும், வாய்வழி இந்து மரபுக்கு மாற்று விளக்கம் உள்ளது. சமற்கிருதத்தில், திரி = 'மூன்று' மற்றும் வேதி = 'பார்க்க'. எனவே, ஒரு திரிவேதி என்பது 'மூன்று மடங்கு பார்வை' அல்லது கடந்த காலம், நிகழ்காலம் மற்றும் எதிர்காலத்தைப் பார்க்கக்கூடிய ஒருவர் என்றும் பொருள்படுகின்றது. ஒரு திரிவேதியானது காலத்தின் அதிபதி மற்றும் கடந்த காலத்தைப் பார்க்கவும் எதிர்காலத்தையும் கணிக்க முடியும் என்பதே ஆன்மீகக் கருத்து. திரிவேதி ஒரு தலைசிறந்த வரலாற்றாசிரியர் என்பது மிகவும் நடைமுறை விளக்கம். வரலாற்றை நன்கு அறிந்தவர் மற்றும் எதிர்காலத்தில் தாக்கத்தை ஏற்படுத்தும் முடிவுகளுக்குப் பொதுமக்களுக்குச் சிறந்த முறையில் வழிகாட்டக்கூடியவர் திரிவேதி என்பதும் கருத்தாகும்.  
ஒரு நபர் கற்கக்கூடிய வேதங்களின் எண்ணிக்கைக்கு வரம்பு இல்லை, எனவே ஒரு துவிவேதி அல்லது திரிவேதி நான்கு வேதங்களையும் கற்க முடியவில்லை என்பதற்கு எந்த காரணமும் இல்லை. ஆனால், இது மூன்று வேதங்களின் நிபுணத்துவத்தைப் பற்றியது. இம்மக்கள் தங்கள் வாழ்நாள் முழுவதையும் வேதங்களைக் கற்கவும் பயிற்சி செய்யவும் செலவழித்தனர்.
# திரிவேதி

## புவியியல் பரவல்

திரிவேதி என்பது ஓர் இந்தியப் பிராமண குடும்பப்பெயர். இந்தியாவில், உத்தரப்பிரதேசம், குசராத்து மற்றும் மகாராட்டிராவில் திரிவேதி குடும்பப்பெயர் பொதுவாகக் காணப்படுகிறது. பண்டைய இந்தியாவில், பிராமணர்களின் நிபுணத்துவம் தேவைப்படும் இடத்தைப் பொறுத்துப் பரந்த பிராந்தியங்களில் இவர்களது நடமாட்டம் அதிகமாக இருந்தது. இந்த நேரத்தில், இந்தியாவில் பெரும்பாலான மக்கள் சமற்கிருதம் பேசினர். எனவே ஒரு திரிவேதி எந்த மொழித் தடையும் இல்லாமல் பிராந்தியங்களுக்கு இடையில் எளிதாகச் செல்ல முடிந்தது. சமற்கிருதத்திலிருந்து நவீனக் காலத்தின் உள்ளூர் மொழிகள் பரிணமித்ததால், ஒரு குறிப்பிட்ட பிராந்தியத்தில் வசிக்கும் ஒரு திரிவேதி அந்த மொழியைத் தழுவினார்.  
2014ஆம் ஆண்டு நிலவரப்படி, திரிவேதி என்ற குடும்பப்பெயருடன் உலகில் தோராயமாக 112,129 பேர் உள்ளனர். இந்தியாவில் வசிப்பவர்கள் இவர்களில், தோராயமாக 88.6% பேர். பின்வரும் இந்திய மாநிலங்களில் திரிவேதி என்ற குடும்பப்பெயருடன் (அடைப்புக்குறிக்குள் மக்கள் தொகையுடன்) அதிக எண்ணிக்கையில் தனிநபர்கள் உள்ளனர்:  
- 1. உத்தரப் பிரதேசம் (37,140)
- 2. மகாராஷ்டிரா (23,695)
- 3. குஜராத் (13,670)
- 4. பீகார் (6,442)
- 5. தில்லி (2,876)
- 6. இராசத்தான் (2,351)
- 7. ஜார்கண்ட் (1,983)
- 8. மேற்கு வங்காளம் (1,520)
- 9. மத்தியப் பிரதேசம் (1,508)
- 10. கருநாடகம் (717)
# திரிவேதி

## குறிப்பிடத்தக்கவர்கள்

- அமி திரிவேதி, இந்தியத் தொலைக்காட்சி மற்றும் நாடக கலைஞர்
- அமித் திரிவேதி, இந்தியத் திரைப்பட இசையமைப்பாளர், இசையமைப்பாளர், பாடகர் மற்றும் பாடலாசிரியர், பாலிவுட்டில் பணிபுரிகிறார்
- அங்கித் திரிவேதி, குஜராத்தி மொழி எழுத்தாளர் மற்றும் கவிஞர்
- அரவிந்த் திரிவேதி, இந்திய நடிகர்
- அசீம் திரிவேதி, ஊழல் எதிர்ப்பு கார்ட்டூனிஸ்ட்
- பூமி திரிவேதி, இந்தியப் பாடகி
- சந்துலால் மாதவ்லால் திரிவேதி, (1893-1981), இந்திய நிர்வாகி மற்றும் அரசு ஊழியர்
- தர்சன் அசுவின் திரிவேதி, இந்தியத் திரைப்பட இயக்குநர்
- தினேஷ் திரிவேதி (பிறப்பு 1950), அகில இந்தியத் திரிணாமுல் காங்கிரசின் அரசியல்வாதி
- இரா திரிவேதி, இந்திய நாவலாசிரியர், யோகினி, தொழில்முனைவோர், பேச்சாளர் மற்றும் உலக ட்ராட்டர்
- கிராந்தி திரிவேதி, கடந்த நூற்றாண்டின் மிகச் சிறந்த இந்தி மொழி எழுத்தாளர்களில் ஒருவர்
- லினா திரிவேதி, (பீனி பேபீஸ்) இணை உருவாக்கியவர்
- மனன் திரிவேதி (பிறப்பு 1974), மருத்துவர், ஈராக் போர் வீரர்
- ஆர்.கே. திரிவேதி, 1986 முதல் 1990 வரை பணியாற்றிய குசராத்து மாநிலத்தின் முன்னாள் ஆளுநர் (ராம் பால் திரிவேதியின் மருமகன்)
- சந்தீப் திரிவேதி, மும்பையில் உள்ள டாடா அடிப்படை ஆராய்ச்சி நிறுவனத்தில் பணிபுரியும் இந்திய தத்துவார்த்த இயற்பியலாளர்
- சாரதா ராணி திரிவேதி (இறப்பு 1998), வட இந்தியக் கல்வியாளர்
- சித்தார்த் திரிவேதி (பிறப்பு 1982), குசராத்தை பிரதிநிதித்துவப்படுத்தும் இந்தியத் துடுப்பாட்ட வீரர்
- சுசிதா திரிவேதி (பிறப்பு 1976), இந்திய திரைப்பட மற்றும் தொலைக்காட்சி நடிகை
- உத்தம்லால் திரிவேதி, குசராத்தி மொழி எழுத்தாளர்
- ஒய். பி திரிவேதி, இந்திய அரசியல்வாதி
# திரிவேதி

## தொடர்புடைய குடும்பப்பெயர்கள்

- துவிவேதி, அதாவது *இரண்டு வேதங்களில் தேர்ச்சி பெற்றவர்*
- சதுர்வேதி, அதாவது *நான்கு வேதங்களில் தேர்ச்சி பெற்றவர்*
# யோ. பி. திரிவேதி

**யோகேந்திர பிரேம்கிருஷ்ணா திரிவேதி** (*Y. P. Trivedi*) என்பவர் இந்தியாவின் அரசியல்வாதியும் தேசியவாத காங்கிரசு கட்சியின் உறுப்பினரும் ஆவார். இவர் ரிலையன்ஸ் இண்டஸ்ட்ரீஸ் நிறுவனத்தின் இயக்குநர் குழுவில் உறுப்பினராகவும் இருந்தார்.  
சூரத்தில் பிறந்து வளர்ந்த திரிவேதி இந்திய நாடாளுமன்றத்தின் மாநிலங்களவையில் மகாராட்டிரா சார்பாக 2 ஏப்ரல் 2008 முதல் 2 ஏப்ரல் 2014 வரை உறுப்பினராக இருந்தார். இளநிலை வணிகவியல் பட்டப்படிப்பு முடித்த பிறகு, இளநிலை சட்டப் படிப்பும் பயின்றார். இந்திய மட்டைப்பந்து குழுவின் தலைவராக இருந்த இவர் தற்போது அதன் உறுப்பினராக உள்ளார். இவர் இந்திய உச்ச நீதிமன்றத்தின் புகழ்பெற்ற வழக்கறிஞர் ஆவார். ஜே. கே. விளையாட்டு அறக்கட்டளையின் தலைவராகவும் உள்ளார்.
# பிரதாப்காட்

**பிரதாப்கர்** (**Pratapgarh**), இந்தியாவின் இராஜஸ்தான் மாநிலத்தில் தெற்கில் அமைந்த பிரதாப்காட் மாவட்டத்தின் நிர்வாகத் தலைமையிடம் ஆகும். இது மாநிலத் தலைநகரான ஜெய்ப்பூர் நகரத்திற்கு தெற்கே 418.4 கிலோ மீட்டர் தொலைவிலு; அகமதாபாத்த்திற்கு வடகிழக்கே 313.8 கிலோ மீட்டர் தொலைவிலும் உள்ளது. இதனருகில் 32 கிலோ மீட்டர் தொலைவில் புகழ்பெற்ற மண்டோசோர் நகரம் உள்ளது.
# பிரதாப்காட்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 25 வார்டுகளும், 8,749 வீடுகளும் கொண்ட பிரதாப்கர் நகரத்தின் மக்கள் தொகை 42,079 ஆகும். அதில் ஆண்கள் 21,499 மற்றும் பெண்கள் 20,580 ஆக உள்ளனர். பாலின விகிதம் 1000 ஆண்களுக்கு 957 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12% ஆகவுள்ளனர். இதன் சராசரி எழுத்தறிவு 85.8% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 5,344 மற்றும் 3,459 ஆகவுள்ளனர்.  
இதன் மக்கள் தொகையில் இந்துக்கள் 70.9%, இசுலாமியர் 17.81% சமணர்கள் 10.87%, கிறித்தவர்கள் 0.32%
மற்றும் பிறர் 0.09% ஆகவுள்ளனர்.
# பான்ஸ்வாரா

**பான்ஸ்வாரா**, இந்தியாவின் இராஜஸ்தான் மாநிலத்தின் தெற்கில் உள்ள பான்ஸ்வாரா மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான ஜெய்ப்பூர் நகரத்திற்கு தெற்கே 506.6 கிலோ மீட்டர் தொலைவிலும்; அகமதாபாத்திற்கு வடகிழக்கே 255.8 கிலோ மீட்டர் தொலைவிலும் உள்ளது.
# பான்ஸ்வாரா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி
வார்டுகளும், வீடுகளும் கொண்ட பன்ஸ்வாரா நகரத்தின் மக்கள் தொகை 101,017 ஆகும். அதில் ஆண்கள் 51,585 மற்றும் பெண்கள் 49,432 ஆக உள்ளனர். பாலின விகிதம் 1000 ஆண்களுக்கு 960 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 12,274 ஆகவுள்ளனர். இதன் சராசரி எழுத்தறிவு 85.72% ஆகவுள்ளது. இதன் மக்கள் தொகையில் இந்துக்கள் 64.83%, இசுலாமியர் 26.32%, பௌத்தர்கள் , சமணர்கள் 6.73%, சீக்கியர்கள் 0.21%, கிறித்தவர்கள் 1.13%
மற்றும் பிறர் 0.76% ஆகவுள்ளனர்.
# ஜமால்பூர், பீகார்

**ஜமால்பூர்** இந்தியாவின் பீகார் மாநிலத்தில் உள்ள ஒரு நகரம் ஆகும். இது &nbsp;முங்கர் நகர மையத்திலிருந்து 8 கி.மீ. தொலைவில் அமைந்து உள்ளது. ஜமால்பூர், முங்கேர்-ஜமால்பூர் இரட்டை நகரங்களின் ஒரு பகுதியாகும்.
# ஜமால்பூர், பீகார்

## சொற்பிறப்பியல்

ஜமால்பூர் 16 ஆம் நூற்றாண்டின் சூஃபி துறவி ஜமால் பாபாவின் பெயரால் அழைக்கப்படுகிறது, அவருடைய *தர்கா* (கோயில்) ஜமால்பூர் கிழக்கு காலனி மருத்துவமனை சாலையில் உள்ளது.
# ஜமால்பூர், பீகார்

## இணைப்புகள்

- https://munger.nic.in/
# பாந்தா மக்களவைத் தொகுதி

**பாந்தா மக்களவைத் தொகுதி** (*Banda Lok Sabha constituency*) என்பது வட இந்தியாவின் உத்தரப் பிரதேச மாநிலத்தில் உள்ள 80 நாடாளுமன்றத் தொகுதிகளில் ஒன்றாகும். இந்தத்தொகுதியானது பாந்தா மாவட்டத்தில் அமைந்துள்ளது.
# பாந்தா மக்களவைத் தொகுதி

## சட்டசபை பிரிவுகள்

பாந்தா நாடாளுமன்ற மக்களவைத் தொகுதியில் கீழ்க்கண்ட ஐந்து சட்டமன்றத் தொகுதிகள் அடங்கியுள்ளன. இவை:
| 233 | பாபேரு | பண்டா | விசாம்பர் சிங் யாதவ் | சமாஜ்வாதி கட்சி |
| --- | --- | --- | --- | --- |
| 234 | நரனி (பஇ) | ஓம் மணி வர்மா | பா.ஜ.க |  |
| 235 | பண்டா | பிரகாஷ் திவேதி | பா.ஜ.க |  |
| 236 | சித்ரகூட் | சித்ரகூட் | அனில் பிரதான் படேல் | சமாஜ்வாதி கட்சி |
| 237 | மாணிக்பூர் | அவினாஷ் சந்திர திவேதி | அப்னா தளம் |  |
# பாந்தா மக்களவைத் தொகுதி

## பாராளுமன்ற உறுப்பினர்கள்

| 1957 | தினேஷ் சிங் | இந்திய தேசிய காங்கிரசு |
| --- | --- | --- |
| 1962 | சாவித்திரி நிகம் |  |
| 1967 | ஜாகேஷ்வர் யாதவ் | இந்திய பொதுவுடைமைக் கட்சி |
| 1971 | ராம் ரத்தன் சர்மா | பாரதிய ஜனசங்கம் |
| 1977 | அம்பிகா பிரசாத் பாண்டே | ஜனதா கட்சி |
| 1980 | ராம்நாத் துபே | இந்திய தேசிய காங்கிரசு |
| 1984 | பீஷ்ம தியோ துபே | இந்திய தேசிய காங்கிரசு |
| 1989 | ராம் சஜீவன் | இந்திய பொதுவுடைமைக் கட்சி |
| 1991 | பிரகாஷ் நரேன் திரிபாதி | பாரதிய ஜனதா கட்சி |
| 1996 | ராம் சஜீவன் | பகுஜன் சமாஜ் கட்சி |
| 1998 | ரமேஷ் சந்திர திவேதி | பாரதிய ஜனதா கட்சி |
| 1999 | ராம் சஜீவன் | பகுஜன் சமாஜ் கட்சி |
| 2004 | ஷ்யாமா சரண் குப்தா | சமாஜ்வாதி கட்சி |
| 2009 | ஆர். கே. சிங் படேல் |  |
| 2014 | பைரோன் பிரசாத் மிசுரா | பாரதிய ஜனதா கட்சி |
| 2019 | ஆர். கே. சிங் படேல் | } |
# பைரோன் பிரசாத் மிசுரா

**பைரோன் பிரசாத் மிசுரா** (*Bhairon Prasad Mishra*) என்பவர் இந்திய அரசியல்வாதியும் உத்தரப் பிரதேசத்தினைச் சேர்ந்த இந்திய நாடாளுமன்ற மேனாள் உறுப்பினர் ஆவார். இவர் பாரதிய ஜனதா கட்சியின் உறுப்பினர். 2014ஆம் நடைபெற்ற இந்திய பொதுத் தேர்தலில் பாந்தா மக்களவைத் தொகுதியில்<nowiki/>பாஜக வேட்பாளராகப் போட்டியிட்டு வெற்றி பெற்றார்.  
பைரோன் பிரசாத் மிசுரா, செப்டம்பர் 7, 1958-ல் பிறந்தார். இவரது பிறப்பிடம் உத்தரப்பிரதேச மாநிலத்தின் சித்திரக்கூட மாவட்டம் அனுவா ஆகும்.
# பார்மேர்

**பார்மேர்** (**Barmer**), இந்தியாவின் இராஜஸ்தான் மாநிலத்தின் தென்மேற்கில் உள்ள பார்மேர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரானா ஜெய்ப்பூர் நகரத்திற்கு தென்மேற்கில் 527.8 கிலோ மீட்டர் தொலைவிலும்; அகமதாபாத்திற்கு வடமேற்கே 379.4 கிலோ மீட்டர் தொலைவிலும் உள்ளது. பார்மேர் மாவட்டம் தாலைவனத்தின் ஒரு பகுதியாக உள்ளது.
# பார்மேர்

## கிராது கோயில்கள்

பார்மேர் நகரத்திற்கு மேற்கே 39 கிலோ மீட்டர் தொலைவில் கிராது கோயில்கள் சிதிலமடைந்த நிலையில் உள்ளது.
# பார்மேர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 40 வார்டுகளும், 17,553 வீடுகளும் கொண்ட பார்மேர் நகரத்தின் மக்கள் தொகை 96,225 ஆகும். அதில் ஆண்கள் 50,787 மற்றும் பெண்கள் 45,438 ஆக உள்ளனர். பாலின விகிதம் 1000 ஆண்களுக்கு 895 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி எழுத்தறிவு 80.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 14,761 மற்றும் 1,497 ஆகவுள்ளனர்.  
இதன் மக்கள் தொகையில் இந்துக்கள் 81.43%, இசுலாமியர் 6.4%, சமணர்கள் 11.75% மற்றும் பிறர் 0.42% ஆகவுள்ளனர்.
# ஆர். கே. சிங் பட்டேல்

**ஆர். கே. சிங் பட்டேல்** (*R. K. Singh Patel*) என்பவர் இந்திய அரசியல்வாதியும் உத்தரபிரதேசத்தின் 17வது சட்டமன்ற உறுப்பினரும் ஆவார். இவர் உத்தரப்பிரதேசத்தின் மாணிக்பூர் தொகுதியை பிரதிநிதித்துவப்படுத்துகிறார். பட்டேல் பாரதிய ஜனதா கட்சியின் உறுப்பினராக உள்ளார். இதற்கு முன்னர் இவர் இந்தியாவின் 15வது மக்களவை உறுப்பினராகவும் இருந்தார். இவர் இந்தியாவின் சித்ரக்கூட-பாந்தா மக்களவைத் தொகுதியினைப் பிரதிநிதித்துவப்படுத்தினார். முன்னதாக இவர் சமாஜ்வாதி கட்சியின் உறுப்பினராக இருந்தார். 2019ஆம் ஆண்டு நடைபெற்ற இந்தியப் பொதுத்தேர்தலில் பாந்தா மக்களவைத் தொகுதியில் பாஜக வேட்பாளராகப் போட்டியிட்டு இந்திய நாடாளுமன்ற உறுப்பினராகத் தேர்ந்தெடுக்கப்பட்டுள்ளார்.
# ஆர். கே. சிங் பட்டேல்

## கல்வி மற்றும் பின்னணி

பட்டேல் உத்தரபிரதேசத்தின் அலகாபாத் பல்கலைக்கழகத்தில் இளங்கலை பட்டம் பெற்றவர். அரசியலில் சேருவதற்கு முன்பு தொழிலில் விவசாயம் செய்தவர்.
# ஆர். கே. சிங் பட்டேல்

## வகித்த பதவிகள்

| 01 | 1996 | 2007 | உத்திரப் பிரதேச சட்டமன்ற உறுப்பினர் (இரண்டு முறை) |  |
| --- | --- | --- | --- | --- |
| 02 | 1996 | 1997 | மாநில அமைச்சர், உத்தரப்பிரதேச அரசு |  |
| 03 | 2002 | 2003 | மாநில அமைச்சர், உத்தரபிரதேச அரசு |  |
| 04 | 2009 | 2014 | 15வது மக்களவை உறுப்பினர் |  |
| 05 | 2009 | 2014 | உறுப்பினர், சுகாதாரம் மற்றும் குடும்ப நலக் குழு |  |
| - | 06 | 2010 | 2014 | உறுப்பினர், ரயில்வே மாநாட்டு குழு |
| - |  |  |  |  |
| 08 | 2019 | தேதி | 17வது மக்களவை உறுப்பினர் |  |
# நாகவுர்

**நாகவுர்** (**Nagaur**), இந்தியாவின் இராஜஸ்தான் மாநிலத்தில் நாகவுர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இந்நகரத்தில் நாகவுர் கோட்டை உள்ளது. நாகவுர் நகரம் மாநிலத் தலைநகரான ஜெய்ப்பூர் நகரத்திற்கு கிலோ மீட்டர் தொலைவிலும்; அகமதாபாத்திற்கு கிலோ மீட்டர் தொலைவிலும் உள்ளது. இந்நகரம் ஜோத்பூர் மற்றும் பிகானேர் நகரங்களுக்கு இடையே தார் பாலைவனத்தில் அமைந்துள்ளது.
# நாகவுர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 42 வார்டுகளும், 18,301 வீடுகளும் கொண்ட நாகவுட் நகரத்தின் மக்கள் தொகை 105,218 ஆகும். அதில் ஆண்கள் 54,126 மற்றும் பெண்கள் 51,092 ஆக உள்ளனர். பாலின விகிதம் 1000 ஆண்களுக்கு 944 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி எழுத்தறிவு 70.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 14,077 மற்றும் 192 ஆகவுள்ளனர்.  
இதன் மக்கள் தொகையில் இந்துக்கள் 63.33%, இசுலாமியர் 33.24%, சமணர்கள் 2.48%, கிறித்தவர்கள் மற்றும் பிறர் 0.76% ஆகவுள்ளனர்.
# துங்கர்பூர்

**துங்கர்பூர்** (**Dungarpur**), இந்தியாவின் இராஜஸ்தான் மாநிலத்தின் தெற்கில் உள்ள துங்கர்பூர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான ஜெய்ப்பூர் நகரத்திற்கு தெற்கே 501.3 கிலோ மீட்டர் தொலைவில் உள்ளது.
# துங்கர்பூர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 30வார்டுகளும், 10,347 வீடுகளும் கொண்ட துங்கர்பூர் நகரத்தின் மக்கள் தொகை 47,706 ஆகும். அதில் ஆண்கள் 24,900 மற்றும் பெண்கள் 22,806 ஆக உள்ளனர். பாலின விகிதம் 1000 ஆண்களுக்கு 916 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 89% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 3,502 மற்றும் 5,481 ஆகவுள்ளனர்.  
இதன் மக்கள் தொகையில் இந்துக்கள் 65.43%, இசுலாமியர் 24.36%, சமணர்கள் 9.31%,
சீக்கியர்கள் 0.22% மற்றும் பிறர் 0.23% ஆகவுள்ளனர்.
# விக்கிப்பீடியா:மேம்பாடு/2022

தமிழ் விக்கிப்பீடியாவின் மேம்பாட்டிற்காக 2022 ஆம் ஆண்டில் மேற்கொள்ளப்பட்ட முன்னெடுப்புகள் இங்கு விவரிக்கப்பட்டுள்ளன.  
- விக்கி மாரத்தான் நிகழ்வு 5 ஆண்டுகளுக்குப் பிறகு நடத்தப்பட்டது. மேம்பாட்டுப் பணிகளுக்கு முக்கியத்துவம் தரப்பட்டது.
- சிறப்பு மாதம் எனும் திட்டம் புதிதாக அறிமுகப்படுத்தப்பட்டு, தொடர்ச்சியாக 3 மாதங்கள் நடத்தப்பட்டது.
- ஒட்டுமொத்தமாக, தமிழக ஆசிரியர்கள் எழுதியிருந்த கட்டுரைகளைச் செம்மைப்படுத்தும் பணிகள் நடந்தன.
# விக்கிப்பீடியா:மேம்பாடு/2022

## 1. தமிழக ஆசிரியர்கள் எழுதிய கட்டுரைகளைச் செம்மைப்படுத்துதல்

விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2022
# விக்கிப்பீடியா:மேம்பாடு/2022

## 1. தமிழக ஆசிரியர்கள் எழுதிய கட்டுரைகளைச் செம்மைப்படுத்துதல்

### பெற்ற பலன்கள்

- மாவட்டவாரியான வகைப்பிரித்தல் ஏற்கனவே செய்யப்பட்டிருந்தது. ஒவ்வொரு மாவட்டமாக எடுக்கப்பட்டு, கலைக்களஞ்சியத்திற்குப் பொருந்தாத கட்டுரைகள் பல நீக்கப்பட்டன. அதே வேளையில், தேவைப்படும் கட்டுரைகளைச் செம்மைப்படுத்தும் பணியும் நடந்தது.
- 2,039 கட்டுரைகள் கையாளப்பட்டு, 889 கட்டுரைகள் துப்புரவு முடிந்தவையாக அறிவி்க்கப்பட்டன. 1,150 கட்டுரைகள் ஏற்கனவே இருக்கும் கட்டுரைகளுடன் ஒருங்கிணைக்கப்பட்டிருக்கலாம். அல்லது நீக்கப்பட்டிருக்கலாம்.
# விக்கிப்பீடியா:மேம்பாடு/2022

## 2. விக்கி மாரத்தான் 2022

விக்கிப்பீடியா:விக்கி மாரத்தான் 2022
# விக்கிப்பீடியா:மேம்பாடு/2022

## 2. விக்கி மாரத்தான் 2022

### பெற்ற பலன்கள்

1. சொந்தக் காரணங்களால் தொடர் பங்களிப்பை செய்ய இயலாத பயனர்கள், மாரத்தானில் கலந்துகொண்டு பங்களித்தனர்.
1. கேட்டுக்கொண்டபடி - செம்மைப்படுத்துதல், சீரமைத்தல், மேம்படுத்துதல், துப்புரவு ஆகியன சார்ந்து பெரும்பாலான தொகுப்புகள் அமைந்தன.
# விக்கிப்பீடியா:மேம்பாடு/2022

## 2. விக்கி மாரத்தான் 2022

### பெற்ற பலன்கள்

#### புள்ளிவிவரம்

- 24 மணி நேரத்தில் செய்யப்பட்ட மொத்தத் தொகுப்புகளின் எண்ணிக்கை: 2,060
- 24 மணி நேரத்தில் புதிதாக உருவாக்கப்பட்ட கட்டுரைகளின் எண்ணிக்கை: 24
- கவனக் குவியம் கொள்ளப்பட்ட பணிகள் குறித்தான விவரங்கள் அட்டவணைப்படுத்தப்பட்டுள்ளன:-
| எண் | குறிப்புகள் |  |  |  |
| --- | --- | --- | --- | --- |
| 1 | -i | 2 | சரிபார்க்க வேண்டிய தமிழக ஆசிரியர்கள் தொடங்கிய கட்டுரைகள் | 123 கட்டுரைகள் சரிபார்க்கப்பட்டன. |
| 3 | - | 4 | [[: |  |
| 5 | [[: |  |  |  |
| 6 | [[: |  |  |  |
| 7 | [[: |  |  |  |
| 8 | [[: | } |  |  |  
(மூலம்: [[விக்கிப்பீடியா:விக்கி மாரத்தான் 2022/புள்ளிவிவரம்)
# விக்கிப்பீடியா:மேம்பாடு/2022

## 3. செம்மைப்படுத்துதல் பணிக்கான சிறப்பு மாதம் - அக்டோபர் 2022

விக்கிப்பீடியா:செம்மைப்படுத்துதல் பணிக்கான சிறப்பு மாதம் - அக்டோபர் 2022
# விக்கிப்பீடியா:மேம்பாடு/2022

## 3. செம்மைப்படுத்துதல் பணிக்கான சிறப்பு மாதம் - அக்டோபர் 2022

### பெற்ற பலன்கள்

- 8 பயனர்கள் பங்களித்து, மொத்தமாக 50 கட்டுரைகளைச் செம்மைப்படுத்தினர்.
# விக்கிப்பீடியா:மேம்பாடு/2022

## 4. ஒழுங்கமைத்தல் பணிக்கான சிறப்பு மாதம் - நவம்பர் 2022

விக்கிப்பீடியா:ஒழுங்கமைத்தல் பணிக்கான சிறப்பு மாதம் - நவம்பர் 2022
# விக்கிப்பீடியா:மேம்பாடு/2022

## 4. ஒழுங்கமைத்தல் பணிக்கான சிறப்பு மாதம் - நவம்பர் 2022

### பெற்ற பலன்கள்

1. :
1. பெரிய பகுப்புகள் சிலவற்றில் ஒழுங்கமைத்தல் பணி ஓரளவு நடந்தது.
1. 2013இல் விக்கித்தரவில் இணைக்கப்படாத பல பக்கங்களுக்கு புதிய விக்கித்தரவு பக்கம் உருவாக்கப்பட்டது. அதனால் பல பகுப்புகள் வேறு மொழிகளில் இருந்தாலும் அவைகளுடன் தமிழ் விக்கிப்பகுப்புகள் இணைக்கப்படவில்லை. இந்த மாதத்தில் அப்படிப்பட்ட பகுப்புகள் கிட்டதட்ட 300 பகுப்புகள் விக்கித்தரவில் ஒன்றிணைக்கப்பட்டுள்ளது. இதனால் மொழி மாற்றம் செய்யும் பொழுது பகுப்புகளைக் காண்பது எளிதானது. மற்றும் நகல் பகுப்புகளை கண்டுபிடிப்பது எளிது.
1. 20 இணைக்கப்படவேண்டிய பகுப்புகள் கண்டுபிடிக்கப்பட்டு என்னும் பகுப்பு இடப்பட்டது. அதனை [[:
1. எழுத்துப்பிழையுள்ள பகுப்புகள், தேவையில்லாத பகுப்புகள் நீக்கப்பட்டன.
# விக்கிப்பீடியா:மேம்பாடு/2022

## 5. செம்மைப்படுத்துதல் பணிக்கான சிறப்பு மாதம் - டிசம்பர் 2022

[[விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022
# விக்கிப்பீடியா:மேம்பாடு/2022

## 5. செம்மைப்படுத்துதல் பணிக்கான சிறப்பு மாதம் - டிசம்பர் 2022

### பெற்ற பலன்கள்

134 கட்டுரைகள் கையாளப்பட்டு, 77 கட்டுரைகள் துப்புரவு முடிந்தவையாக அறிவி்க்கப்பட்டன. 57 கட்டுரைகள் ஏற்கனவே இருக்கும் கட்டுரைகளுடன் ஒருங்கிணைக்கப்பட்டிருக்கலாம். அல்லது நீக்கப்பட்டிருக்கலாம்.
# விக்கிப்பீடியா:மேம்பாடு/2022

## தொடர்ச்சி

விக்கிப்பீடியா:மேம்பாடு/2023
# உனா சட்டமன்றத் தொகுதி

**உனா சட்டமன்றத் தொகுதி** (*Una Assembly constituency*) இந்தியாவின் குஜராத் மாநிலத்திலுள்ள 182 சட்டமன்றத் தொகுதிகளுள் ஒன்றாகும். இது கிர் சோம்நாத் மாவட்டத்தில் உள்ளது. ஜூனாகத் மக்களவைத் தொகுதியில் அடங்கும் 7 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 93 ஆகும்.
# உனா சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1962 | ரதுபாய் முல்சங்கர் அதானி | இந்திய தேசிய காங்கிரசு |  |
| 1967 | பி. ஜே. ஓஜா | இந்திய தேசிய காங்கிரசு |  |
| 1972 | ரதுபாய் முல்சங்கர் அதானி | இந்திய தேசிய காங்கிரசு |  |
| 1975 | ராசிக்சந்திர தேவ்சங்கர் ஆச்சார்யா | சோசலிசக் கட்சி |  |
| 1980 | உக்காபாய் சித்திபாய் ஜாலா | இந்திரா காங்கிரசு |  |
| 1985 | உக்காபாய் சித்திபாய் ஜாலா | இந்திய தேசிய காங்கிரசு |  |
| 1990 | பஞ்சாபாய் பீமாபாய் வன்ஷ் | ஜனதா தளம் |  |
| 1995 | பஞ்சாபாய் பீமாபாய் வன்ஷ் | இந்திய தேசிய காங்கிரசு |  |
| 1998 | பஞ்சாபாய் பீமாபாய் வன்ஷ் | இந்திய தேசிய காங்கிரசு |  |
| 2002 | பஞ்சாபாய் பீமாபாய் வன்ஷ் | இந்திய தேசிய காங்கிரசு |  |
| 2007 | காலுபாய் சானாபாய் ராத்தோட் | பாரதிய ஜனதா கட்சி |  |
| 2012 | பஞ்சாபாய் பீமாபாய் வன்ஷ் | இந்திய தேசிய காங்கிரசு |  |
| 2017 | பஞ்சாபாய் பீமாபாய் வன்ஷ் | இந்திய தேசிய காங்கிரசு |  |
| 2022 | காலுபாய் சானாபாய் ராத்தோட் | பாரதிய ஜனதா கட்சி | } |
# சேலத்தில் கைத்தறித் தொழில்

கைத்தறி தொழில் இந்தியாவின், தமிழ்நாட்டின் சேலம் மாவட்டத்தில் உள்ள மிகப் பழமையான குடிசைத் தொழில்களில் ஒன்றாகும். தென்னிந்தியாவின் முதன்மை கைத்தறி மையங்களில் சேலம் ஒன்றாகும். புடவை, வேட்டி, அங்கவஸ்திரம் ஆகியவை பட்டு நூல் மற்றும் பருத்தி நூலால் செய்யப்படுகின்றன. சமீப காலங்களில், வீட்டு அலங்காரப் பொருட்களும் முக்கியமாக ஏற்றுமதி நோக்கங்களுக்காக நெய்யப்படுகின்றன. 75,000 க்கும் மேற்பட்ட கைத்தறிகள் மூலம் வேலை செய்கின்றன மற்றும் ஆண்டுக்கு உற்பத்தி செய்யப்படும் துணியின் மொத்த மதிப்பு ரூ.5,000 கோடி என மதிப்பிடப்பட்டுள்ளது.
# சுன்சுனூ

**சுன்சுனூ** (**Jhunjhunu**), இந்தியாவின் இராஜஸ்தான் மாநிலத்தில் வடக்கில் உள்ள சுன்சுனூ மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது மாநிலத் தலைநகரான ஜெய்ப்பூர் நகரத்திற்கு வடக்கே 180.6 கிலோ மீட்டர் தொலைவிலும்; புது தில்லிக்கு தென்மேற்கே 229.6 கிலோ மீட்டர் தொலைவிலும் உள்ளது.
# சுன்சுனூ

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி சுன்சுனூ நகரத்தில் மக்கள் தொகை 1,18,473 ஆகும். அதில் ஆண்கள் 61,548 மற்றும் பெண்கள் 56,925 ஆக உள்ளனர். பாலின விகிதம் 1000 ஆண்களுக்கு 925 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 16,710 ஆகவுள்ளனர். இதன் சராசரி எழுத்தறிவு 73.58% ஆகவுள்ளது. இதன் மக்கள் தொகையில் இந்துக்கள் 55.21 %, இசுலாமியர் 44.46 % மற்றும் பிறர் 0.33% ஆகவுள்ளனர்
# சுன்சுனூ

## தொடருந்து

மும்பை-ஜெய்ப்பூர்- ஹிசார்-சிகார்-ரேவரி-தில்லி செல்லும் இருப்புப் பாதைகளுடன் சுன்சுனூ தொடருந்து நிலையம் இணைக்கப்பட்டுள்ளது.
# சிரோஹி

**சிரோஹி** (**Sirohi**), இந்தியாவின் இராஜஸ்தான் மாநிலத்தில் தெற்கில் உள்ள சிரோஹி மாவட்டத்தின் நிர்வாகத் தலைமையிடம் மற்றும் நகராட்சி ஆகும். சிரோஹி, மாநிலத் தலைநகரான ஜெய்ப்பூர் நகரத்திற்கு தென்மேற்கே 412.4 கிலோ மீட்டர் தொலைவிலும்; அகமதாபாத்திற்கு வடக்கே 266.1 கிலோ மீட்டர் தொலைவிலும்; ஆபு சாலை 71.6 கிலோ மீட்டர் தொலைவிலும் உள்ளது. இது கடல் மட்டத்திலிருந்து 1053 அடி உயரத்தில் உள்ளது.
# சிரோஹி

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி25 வார்டுகளும் 8,335 வீடுகளும் கொண்ட
சிரோகி நகரத்தின் மக்கள் தொகை 39,229 ஆகும். அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 903 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11% ஆகவுள்ளனர். இதன் சராசரி எழுத்தறிவு 79.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 7,059 மற்றும் 3,208 ஆகவுள்ளனர்.  
இதன் மக்கள் தொகையில் இந்துக்கள் 87.38%, இசுலாமியர் 8.85%, சமணர்கள் 3.2%, கிறித்தவர்கள் 0.44% மற்றும் பிறர் 0.14% ஆகவுள்ளனர்.
# சிரோஹி

## தொடருந்து நிலையம்

சிரோஹி தொடருந்து நிலையம், சிரோகி நகரத்திலிருந்து 22 கிலோ மீட்டர் தொலைவில் உள்ளது.
# ஜலோர்

**ஜலோர்** (**Jalore**), இந்தியாவின் இராஜஸ்தான் மாநிலத்தின் தென்மேற்கில் உள்ள ஜலோர் மாவட்டத்தின் நிர்வாகத் தலைமையிடம் மற்றும் நகராட்சி ஆகும். மார்வார் பிரதேசத்தில் உள்ள ஜலோர் நகரம், ஜோத்பூர் நகரத்திற்கு தெற்கே 140 கிலோ மீட்டர் தொலைவிலும்; ஜெய்ப்பூர் நகரத்திற்கு தென்மேற்கே 414.1 கிலோ மீட்டர் தொலைவிலும்; அகமதாபாத் நகரததிற்கு வடக்கே 309.6 கிலோ மீட்டர் தொலைவிலும் உள்ளது. இங்கு **ஜலோர் கோட்டை** உள்ளது.
# ஜலோர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 30 வார்டுகளும், 10,400 வீடுகளும் கொண்ட ஜலோர் நகரத்தின் மக்கள் தொகை 54,081 ஆகும். அதில் ஆண்கள் 28,456 மற்றும் பெண்கள் 25,625 ஆக உள்ளனர். பாலின விகிதம் 1000 ஆண்களுக்கு 928 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.67% ஆகவுள்ளனர். இதன் சராசரி எழுத்தறிவு 85.15% ஆகவுள்ளது. இதன் மக்கள் தொகையில் இந்துக்கள் 86.12%, இசுலாமியர் 10.74%, சமணர்கள் 2.63%, சீக்கியர்கள் 0.16%, கிறித்தவர்கள் 0.17% மற்றும் பிறர் 0.17% ஆகவுள்ளனர்.
# ஜலோர்

## இதனையும் காண்க

- மார்வார் பிரதேசம்
# விக்கிப்பீடியா:Statistics/weekly/11-Dec-2022
| 214 | 2409:4072:6C1D:C0A0:0:0:820A:5E0B | 0 | 1 | 0 | 0 | 0 | 0 | 0 | 1 | 89 |  |
| 215 | 2401:4900:231D:AB7C:1:2:8DFF:296D | 0 | 1 | 0 | 0 | 0 | 0 | 0 | 1 | 0 |  |
| 216 | 2401:4900:1734:5465:2:2:DFB:B4CF | 0 | 0 | 0 | 0 | 0 | 0 | 1 | 1 | 0 |  |
| 217 | பாலமுருகன் திருமகிழன் | 0 | 1 | 0 | 0 | 0 | 0 | 0 | 1 | 43 |  |
| 218 | 2401:4900:607F:2AB4:0:0:A34:24A5 | 0 | 0 | 0 | 0 | 0 | 0 | 1 | 1 | 0 |  |
| 219 | 2401:4900:4C1A:4FD1:33AB:11B2:5D26:F58B | 0 | 1 | 0 | 0 | 0 | 0 | 0 | 1 | 153 |  |
| 220 | 2401:4900:6298:98F2:8F66:377:9136:547E | 0 | 1 | 0 | 0 | 0 | 0 | 0 | 1 | 332 |  |
| 221 | 2409:4072:83:5582:70B3:708F:2460:2D7E | 0 | 1 | 0 | 0 | 0 | 0 | 0 | 1 | 0 |  |
| 222 | 183.82.176.220 | 0 | 0 | 0 | 0 | 0 | 0 | 1 | 1 | 0 |  |
| 223 | 2409:4072:28C:8969:0:0:95F:E0A0 | 0 | 1 | 0 | 0 | 0 | 0 | 0 | 1 | 13 |  |
| 224 | MS Sakib | 0 | 1 | 0 | 0 | 0 | 0 | 0 | 1 | 0 |  |
| 225 | 2409:4072:8E9C:6961:F144:A722:43A2:8DA4 | 0 | 1 | 0 | 0 | 0 | 0 | 0 | 1 | 91 |  |
| 226 | பாவேஷ் கண்ணன் | 0 | 1 | 0 | 0 | 0 | 0 | 0 | 1 | 13 |  |
| 227 | 148.64.5.92 | 0 | 1 | 0 | 0 | 0 | 0 | 0 | 1 | 37 |  |
| 228 | 178.196.216.129 | 0 | 1 | 0 | 0 | 0 | 0 | 0 | 1 | 0 |  |
| 229 | 2401:4900:4DF6:8FB4:95E3:5A37:28BA:F853 | 0 | 1 | 0 | 0 | 0 | 0 | 0 | 1 | 24 |  |
| 230 | 14.139.187.130 | 0 | 1 | 0 | 0 | 0 | 0 | 0 | 1 | 326 |  |
| 231 | Seldom Forever | 0 | 1 | 0 | 0 | 0 | 0 | 0 | 1 | 23 |  |
| 232 | 2405:201:E02E:FB28:991E:CC6E:ECD2:C4D4 | 0 | 1 | 0 | 0 | 0 | 0 | 0 | 1 | 646 |  |
| 233 | Revathy Ekalai | 0 | 0 | 0 | 0 | 0 | 0 | 1 | 1 | 0 |  |
| 234 | 2409:4072:E86:F185:0:0:E90A:660A | 0 | 1 | 0 | 0 | 0 | 0 | 0 | 1 | 0 |  |
| 235 | 2409:4072:6C83:4925:B43D:D062:632A:2961 | 0 | 0 | 0 | 0 | 0 | 0 | 1 | 1 | 0 |  |
| 236 | 2401:4900:4846:7008:5978:579:70E7:B3A8 | 0 | 1 | 0 | 0 | 0 | 0 | 0 | 1 | 0 |  |
| 237 | 2409:4072:6394:816C:A47B:F4E9:E692:569F | 0 | 1 | 0 | 0 | 0 | 0 | 0 | 1 | 0 |  |
| 238 | 2409:4072:6E97:46DD:194A:8247:745:AE88 | 0 | 1 | 0 | 0 | 0 | 0 | 0 | 1 | 0 |  |
| 239 | 2405:201:E029:D082:803F:E127:9BB5:77E2 | 0 | 1 | 0 | 0 | 0 | 0 | 0 | 1 | 80 |  |
| 240 | Εὐθυμένης | 0 | 1 | 0 | 0 | 0 | 0 | 0 | 1 | 3 |  |
| 241 | Chennai Super Kings Lover | 0 | 1 | 0 | 0 | 0 | 0 | 0 | 1 | 0 |  |
| 242 | 2409:4072:415:9320:290A:DD83:ABB8:3D8F | 0 | 1 | 0 | 0 | 0 | 0 | 0 | 1 | 0 |  |
| 243 | அரிஅரவேலன் | 0 | 1 | 0 | 0 | 0 | 0 | 0 | 1 | 4 |  |
| 244 | 2405:201:E014:F12E:C5F3:AA6:EA05:580A | 0 | 1 | 0 | 0 | 0 | 0 | 0 | 1 | 0 |  |
| 245 | 2401:4900:4C1C:165:0:0:35:BD98 | 0 | 1 | 0 | 0 | 0 | 0 | 0 | 1 | 0 |  |
| 246 | 103.185.239.2 | 0 | 1 | 0 | 0 | 0 | 0 | 0 | 1 | 0 |  |
| 247 | 2409:4071:6E97:484E:C2AD:DE57:259A:CE69 | 0 | 1 | 0 | 0 | 0 | 0 | 0 | 1 | 95 |  |
| 248 | 2409:4072:6C92:A72C:0:0:82CA:FC04 | 0 | 1 | 0 | 0 | 0 | 0 | 0 | 1 | 53 |  |
| 249 | Thamizharasana2 | 0 | 1 | 0 | 0 | 0 | 0 | 0 | 1 | 43 |  |
| 250 | 183.82.204.10 | 0 | 1 | 0 | 0 | 0 | 0 | 0 | 1 | 0 |  |
| 251 | 2402:3A80:42B:3099:0:49:B39E:5D01 | 0 | 1 | 0 | 0 | 0 | 0 | 0 | 1 | 0 | } |